  Майя Бывальцева Удмуртиын коронавирус инфекцилы пумит прививкаез 39 сюрс 870 адями пуктӥз ни, со пӧлын 60 арессэ ортчем 19 сюрс 712 мурт. Со сярысь Россиысь Роспотребнадзорлэн элькунъя упралвениезлэн пресс-службаез ивортӥз. Вакциналэсь кыкетӥ компонентсэ 23 сюрс 489 адями басьтӥз, со пӧлын 12 сюрс 172 арлыдоос. 15-тӥ южтолэзьлы Удмуртие оглом 42 сюрс 182 доза вакцина вуиз Тодэ вайытом, вакцинацие кык амалэн пыриськыны луэ: - уж сётӥсь пыр. Со мылкыд карисьёслэсь лыдмет кылдытэ но соин Вакцинопрофилактикая центре 8(3412) 57-07-60 (ватсаса 1) вазиське; - ас коже. Госуслуги портал пыр куриськон сётыса яке 8-800-100-24-47 но 122 телефонъя жингыртыса, яке улон интыя поликлиникае жингыртыса. Прививка пуктыны мыныку, бордын луыны кулэ паспорт, эм полис, СНИЛС. Вакцинация дунтэк ортчытӥське. Тодэ вайытом, Удмуртиын коронавирусэн черлам нырысетӥ адямиосты 2020-тӥ арын 22-тӥ южтолэзе пусйизы. Туннэ нуналлы элькунын выль коронавирус инфекциен черлан 29 сюрс 433 учыр лабораториосын зэматэмын. 26 сюрс 90 адями йӧназ ни.  Тегъёс: Тазалык Ижкар Удмуртия коронавирус прививка  